《拜远祖墓》
清代·李锴

广原何漠漠，千里横逶迤。大河迎其东，长冈承其西。

中有远祖坟，五冢相肩随。不知几何年，石马犹未攲。

方士厌王气，脉凿顶且灰。镇金曾未渝，芒砀神龙飞。

岩岩泰山下，适得三公奇。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。